OzLabs/hebrew-wiki-articles huggingface dataset:
תא סולארי מרוגש צבע

דוגמאות לתאים סולארים מרושי-צבע
תא סולארי מרוגש צבע (באנגלית: Dye-sensitized solar cell, בראשי תיבות: DSSC; נקרא גם תא גראצל) הוא תא פוטו-וולטאי גמיש, שיתרונו העיקרי הוא בעלותו הנמוכה. הוא מבוסס על מוליך למחצה המצוי בין אנודה מרוגשת אור ואלקטרוליט.

תא סולארי מרוגש צבע הומצא על ידי ו באוניברסיטת קליפורניה בברקלי בשנת 1988, ופותח על ידיהם בבית הספר הפוליטכני הפדרלי של לוזאן עד לפרסומו בשנת 1991. על המצאה זו קיבל מיכאל גראצל את לשנת 2010.

לתא סולארי מרוגש צבע מספר יתרונות שהביאו אליו התעניינות רבה. הוא קל לייצור בטכנולוגיית הדפסה, גמיש ושקוף למחצה, ועיקר החומרים הנדרשים לייצורו הם זולים. עם זאת, נדרשת כמות של רותניום ו/או פלטינה שהם חומרים יקרים יחסית. חסרון של התא הסולארי מרוגש צבע הוא הקושי לייצר אלקטרוליט המתאים למשרעת טמפרטורות רחב. נצילותו נמוכה מזו של התאים הסולאריים הדקים היעילים ביותר, אך למרות זאת חישובי עלות תועלת תאורטיים מייחסים לו יכולת להתחרות במחיר בתחנת כוח מבוססת דלק מאובנים.

מחקר רב מושקע בניסיונות למצוא את הצבע הכי מתאים לשמש כאלקטרוליט. אחת מקבוצות המחקר העוסקת בכך היא בראשות פרופ' אריה צבן באוניברסיטת בר-אילן.

תאים סולאריים מרוגשי צבע הגיעו בתחילת המאה ה-21 לייצור מסחרי, על ידי חברת Innovations 24G בשיתוף קבוצת המחקר של גראצל. חברת 3GSolar הירושלמית עוסקת בפיתוח תאים סולאריים מרוגשי צבע.

==קישורים חיצוניים==

==הערות שוליים==

קטגוריה:אלקטרואופטיקה
קטגוריה:אנרגיה סולארית
באסטינגוריטיטאן

באסטינגוריטיטאן (שם מדעי: Bustingorrytitan) הוא סוג של דינוזאור זאורופוד מענף טיטאנוזאוריה. הוא נתגלה בארגנטינה בתצורת הוינקול (שם גם נתגלה הארגנטינוזאורוס הענק) ב-2001 אך תואר והוגדר במאמר מדעי רק ב-2023 על ידי מריה אדית סימון וסלגדו. בסוג זה ידוע מין יחד Bustingorrytitan shiva, ומשקלו הוערך ב-67.3 טונות מטריות, דבר ההופך אותו לאחד הדינוזאורים הכבדים ביותר שחיו אי-פעם.

== גילוי ושם ==

ב-2001 נתגלו מספר מאובני זאורופודים בויז'ה אל-צ'וקון, ומי שחקרה אותו - מריה אדית סימון - דיווחה עליו בכנס והוא קיבל את השם הלא רשמי - "זאורופודוס" ("Sauropodus"). הוא תואר לראשונה רק בשנת 2011 בתזה של סימון. ההולוטיפ של הבאסטינגוריטיטאן זכה למספר הקטלוגי MMCH-Pv 59/1-40 וכולל שלד חלקי של 4 פרטים שכוללים חוליות, לסת תחתונה (dentary), חלק מעצמות אגן הירכיים ומספר עצמות של הגפיים.

הוא תואר במאמר מדעי רק ב-2023 בידי סימון וסלגדו. שם הסוג נבחר לכבד את מנואל באסטינגורי, שבשטחו נמצא המאובן, עם התוספת טיטאן שבאה לציין בעל חיים ענק (על שם הטיטאנים מהמיתולוגיה היוונית). שם המין "shiva" הוא על שם האל ההינדי שיווה שהורס ומשנה את היקום, והוא מתייחס לתקופת חייו - תקופת המעבר בין הקנומן לטורון שבה הפאונה עברה שינוי משמעותי.

== קישורים חיצוניים ==

* 

קטגוריה:טיטאנוזאוריה
לוקאס גולדנברג

לוקאס גולדנברג (נולד ב-3 באוגוסט 1993) הוא כדורסלן ישראלי-ארגנטינאי המשחק בתפקיד הסמול פורוורד בהפועל גליל עליון מליגת העל בכדורסל.

==ביוגרפיה==
גולדנברג גדל בפרנה שבארגנטינה. את הקרירה המקצועית החל בחובנטוד סאיונסטה המקומית מליגת העל הארגנטינאית בכדורסל תחילה בקבוצת הנוער וב-2012 הצטרף לקבוצה הבוגרת, בעונה זו העמיד ממוצעים של 1.6 נק' ו-1.2 ריבאונדים ב-7.7 דק', בעונה הבאה זכה לדקות משמעותיות יותר והעמיד 4.2 נק' לצד 2.2 ריבאונדים ב-18.5 דק' ושותף ב-49 משחקים. בעונת 2015/16 זכה לשדרוג נוסף בדקות המשחק והעמיד 7 נק' לצד 3.3 ריבאונדים ב-23 דק' כאשר שותף ב-56 משחקים.

בעונת 2016/17 חתם בשורת דפורטיבו ליברטד בעונה זו העמיד 3.9 נק' ו-3 ריבאונדים. בעונה הבאה עבר לשחק בשורות סלאטה בסקט בשורתיה העמיד 6.2 נק' ו-2.8 ריבאונדים, בסיום העונה ירדה הקבוצה לליגת המשנה וגולדנברג עבר לשחק בשורות אתליטיקו פלטנסה מליגת המשנה במדיה העמיד ממוצעים של 7.8 נק'ו-3.6 ריבאונדים ובסיום העונה העפיל עם הקבוצה לליגה הראשונה.
בעונה הבאה שיחק עם הקבוצה בליגה הראשונה אשר הופסקה עקב מגפת הקורנה כאשר הקבוצה במקום האחרון ועקב כך הוקפאו היורדות. בעונת 2020/21 העמיד ממוצעים של 8.3 נק' ו-6.2 ריבאונדים.
בעונתו האחרונה בקבוצה העמיד ממוצעים של 9.3 נק' ו-7.9 ריבאונדים.

בקיץ 2022 חתם בהפועל עפולה מהליגה הלאומית בישראל, במדיה העמיד 9.1 נק' ו-7.9 ריבאונדים והיה שותף לעליה לליגת העל ואף נבחר לשחקן המצטיין של סדרת הפלייאוף בליגה הלאומית.

בעונת 2023/24 שיחק במדי עפולה ואף מונה לקפטן הקבוצה בליגת העל, בעונה זו העמיד 9.3 נק', 4.7 ריבאונדים ו-2.8 אסיסטים ב-27.5 דק' כאשר עלה מהספסל.

לקראת עונת 2024/25 חתם בהפועל גליל עליון.
==הערות שוליים==

קטגוריה:ישראלים ילידי ארגנטינה
קטגוריה:כדורסלנים ישראלים
קטגוריה:כדורסלנים ארגנטינאים
קטגוריה:כדורסלני הפועל עפולה
קטגוריה:כדורסלני הפועל גליל עליון
קטגוריה:ישראלים שנולדו ב-1993
קטגוריה:ארגנטינאים שנולדו ב-1993
צ'נק אויגור

אויגור עם [[ברני סנדרס במסגרת קמפיין פוליטי בקליפורניה ב-2016]]
צ'נק קאדיר אויגור (נולד ב-21 במרץ 1970) הוא פרשן פוליטי, איש תקשורת ופעיל פרוגרסיבי אמריקאי ממוצא טורקי.<ref name="coming"></ref> אויגור הוא מהיוצרים של תוכנית החדשות והפוליטיקה המקוונת הפרוגרסיבית "The Young Turks".

== ביוגרפיה ==
צ'נק אויגור נולד באיסטנבול שבטורקיה ב-1970. בשנת 1980 היגרה משפחתו לארצות הברית, והתיישבה באיסט ברונסוויק שבמדינת ניו ג'רזי. אויגור גדל בבית מוסלמי חילוני, אך הפך דתי יותר במהלך תקופת הקולג'. לטענתו הוא אגנוסטי למרות שהוא מזדהה כמוסלמי מבחינה תרבותית .

אויגור למד באוניברסיטת פנסילבניה ושם קיבל תואר ראשון בכלכלה ב-1992. בשנת 1995 קיבל תואר דוקטור למשפטים מבית הספר למשפטים של קולומביה.

בשנת 1996 עבד אויגור במשך תקופה קצרה כעו"ד עמית. בשנת 2002 אויגור היה שותף להקמה של התוכנית המקוונת "The Young Turks" והוא גם היה מהמנחים של התוכנית. התוכנית החלה כתוכנית רדיו ובהמשך היא שודרה במקום זאת בווידאו באופן מקוון. לאורך השנים הפכה התוכנית לאחת מתוכניות החדשות והפוליטיקה הפרוגרסיביות הפופולריות ביותר באינטרנט עם מיליוני עוקבים ביוטיוב.

בנוסף לכך בין השנים 2002 עד 2011 אויגור הנחה גם את תוכנית הרדיו היומית "The Cenk Uygur Show" ב-Sirius XM Satellite Radio. בנוסף, בשנת 2011 אויגור היה גם פרשן פוליטי במשך תקופה קצרה ברשת MSNBC (הוא הוחלף על ידי פעיל זכויות האדם האפרו-אמריקני אל שרפטון), ובין השנים 2011 ל-2013 הוא הופיע כפרשן לילה בתוכנית "Current TV". בשנת 2017 אויגור היה מהמייסדים של ועדת הפועלה הפוליטית (Political action committee) "Justice Democrats" התומכת במועמדים פרוגרסיבים המתמודדים על תפקיד ציבורי. אויגור נאלץ לפרוש מתפקיד חבר מועצת המנהלים של "Justice Democrats" לאחר שנחשפו פוסטים ישנים בבלוג שלו המכילים התבטאויות שנויות במחלוקת הנוגעות לנשים.

בשנת 2020 אויגור התמודד בבחירות לקונגרס מטעם הרובע ה-25 של קליפורניה. מועמדותו של אויגור הפכה לשנויה במחלוקת לאחר שנחשפו התבטאויות ישנות ושנויות במחלוקת שלו הנוגעות לנשים, אפרו-אמריקאים, קהילת הלהט"ב, יהודים, אסייתים-אמריקאים, מוסלמים דתיים וקבוצות אחרות - הערות אשר לטענתו של צ'נק הוצאו כולן מהקשרן. לטענתו של אויגור התנהל נגדו קמפיין מתואם מצד התקשורת והממסד הפוליטי, ושאם הדבר לא היה קורה אין לו ספק שהוא היה מנצח בבחירות. בסופו של דבר הוא הפסיד בבחירות לקונגרס.

ב-11 אוקטובר 2023 אויגור הכריז על מועמדותו בבחירות המקדימות לנשיאות ארצות הברית במפלגה הדמוקרטית<ref name = Weigel/><ref></ref>, למרות שהוא לא נולד בארצות הברית כנדרש. לטענתו הוא מצפה שדרישה זו תבוטל על ידי בתי המשפט במקרה שהוא ינצח בבחירות בשל סעיף ההגנה השווה .<ref name = Weigel></ref><ref></ref>

== קישורים חיצוניים ==

==הערות שוליים==

קטגוריה:מהגרים מטורקיה לארצות הברית
קטגוריה:פרוגרסיביים אמריקאים
קטגוריה:סגל MSNBC
קטגוריה:בוגרי בית הספר וורטון
קטגוריה:בעלי תואר דוקטור מאוניברסיטת קולומביה
קטגוריה:בוגרי בית הספר למשפטים באוניברסיטת קולומביה
קטגוריה:יוטיוברים אמריקאים
קטגוריה:פרשנים פוליטיים אמריקאים
קטגוריה:אתאיסטים אמריקאים
קטגוריה:פעילים חברתיים אמריקאים
קטגוריה:שדרני רדיו וטלוויזיה אמריקאים
קטגוריה:עורכי דין אמריקאים
קטגוריה:אמריקאים שנולדו ב-1970
TechEdSat

לוויין TechEdSat-1
TechEdSat (Technology Education Satellite) - סדרה של לוויינים קטנים ששוגרו תוך שיתוף פעולה בין נאס"א לבין אוניברסיטאות שונות בארצות הברית. המטרה הייתה לתת למהנדסים צעירים ידע מעשי בתחום תכנון לוויינים.

הניהול הכולל של הפרויקט היה באחריות מרכז המחקר איימס והשתתפו בו אוניברסיטת סן חוזה ואוניברסיטת איידהו. רוב הלוויינים הגיעו לתחנת החלל הבין-לאומית בעזרת חללית מטען ומשם שוחררו למסלול על ידי צוות התחנה בעזרת מכשיר לשחרור לוויינים שהותקנה במודול "קיבו". הלוויין הראשון של הפרויקט שוגר בשנת 2012.

מספר לוויינים מתוכננים לשיגור בשנים הקרובות.
==רשימת לוויינים==
{| class="wikitable mw-collapsible mw-collapsed" width="1200"
|- bgcolor="#ccfccf" align="center"
| לוויין ||תאריך שיגור|| רכב שיגור|| תראיך שחרור למסלול|| ממדים משקל, ק"ג||סיום פעולה|| תיאור הלוויין
|-
| [https://nssdc.gsfc.nasa.gov/nmc/spacecraft/display.action?id=2012-038D TechEdSat-1]|| 21 ביולי 2012 ||HTV-3|| 4 באוקטובר 2012|| 1U 1.2||5 במאי 2013|| בדיקת טכנולוגיה Plug and play למערכת בקרה
|-
| [https://nssdc.gsfc.nasa.gov/nmc/spacecraft/display.action?id=2013-016C TechEdSat-2]|| 21 באפריל 2013 ||משגר אנטארס|| 27 באפריל 2013|| 1U 0.5||5 במאי 2013|| בדיקת מערכת תקשרות
|-
| [https://nssdc.gsfc.nasa.gov/nmc/spacecraft/display.action?id=TECHEDS3P TechEdSat-3p]|| 3 באוגוסט 2014 ||HTV-4|| 20 בנובמבר 2013|| 3U ?||15 בינואר 2014|| בדיקת יכולת נחיתה
|-
| [https://nssdc.gsfc.nasa.gov/nmc/spacecraft/display.action?id=1998067FY TechEdSat-4]|| 13 ביולי 2014 ||Cygnus CRS Orb-2|| 4 במרץ 2015|| 3U 3||3 באפריל 2015|| בדיקת יכולת נחיתה ותקשורת
|-
| [https://nssdc.gsfc.nasa.gov/nmc/spacecraft/display.action?id=1998067LB TechEdSat-5]|| 9 בדצמבר 2016 ||HTV-6|| 6 במרץ 2017|| 3.5U 4||29 ביולי 2017|| בדיקת טכנולוגיה
|-
| [https://nssdc.gsfc.nasa.gov/nmc/spacecraft/display.action?id=1998067NK TechEdSat-6]|| 12 בנובמבר 2017 ||Cygnus CRS-8|| 20 בנובמבר 2017|| 3U 3.6||14 במאי 2018|| בדיקת יכולת נחיתה ותקשורת
|-
| [https://nssdc.gsfc.nasa.gov/nmc/spacecraft/display.action?id=2021-002D TechEdSat-7]|| 17 בינואר 2021 ||Launcher One|| || 3U 3||4 במאי 2022|| בדיקת יכולת זיהוי לוויינים
|-
| [https://nssdc.gsfc.nasa.gov/nmc/spacecraft/display.action?id=1998067PY TechEdSat-8]|| 5 בדצמבר 2018 ||SpaceX CRS-16|| 31 בינואר 2019|| 6U 6||20 באפריל 2020|| בדיקת טכנולוגיה
|-
| [https://nssdc.gsfc.nasa.gov/nmc/spacecraft/display.action?id=2020067RQ TechEdSat-10]|| 15 בפברואר 2020 ||Cygnus NG-13|| 13 ביולי 2020|| 6U 6||15 במרץ 2021|| בדיקת יכולת נחיתה ותקשורת
|-
| [https://nssdc.gsfc.nasa.gov/nmc/spacecraft/display.action?id=2022-003B TechEdSat-13]|| 13 בינואר 2022 ||Launcher One|| || 3U 4||פעיל|| בדיקת יכולת נחיתה
|-
| [https://nssdc.gsfc.nasa.gov/nmc/spacecraft/display.action?id=2022-122 TechEdSat-15]|| 1 באוקטובר 2022 ||פיירפליי אלפה|| || 3U 4.5|| || לא הגיע למסלול מתכונן
|}

==קישורים חיצוניים==

* [https://space.skyrocket.de/doc_sdat/techedsat-12.htm רשימת שיגורים]
* [https://www.nasa.gov/centers-and-facilities/ames/what-are-nasas-technology-educational-satellites/ תיאור הפרויקט]

קטגוריה:לוויינים אמריקאיים
מעשה אלוהינו

מַעֲשֵׂה אֱלֹהֵינוּ הוא פיוט "רהיט" בתוך הקדושתא "אֵמֶיךָ נָשָׂאתִי" מאת רבי משולם בר קלונימוס מלוקה, הנאמר בקהילות האשכנזים בחזרת הש"ץ של תפילת שחרית של יום הכיפורים.
==מבנה ותוכן==
הפיוט (בנוסחו המלא) כולל שנים-עשר בתים, שישה עוסקים בגדלותו של האל, ושישה עוסקים בשפלות האדם לעומתו. ככל הנראה, כוונתו המקורית של הפייטן הייתה לסדר את הבתים לסירוגין: בית אחד עוסק בגדלות האל ולאחריו בית העוסק בשפלות האדם.

הבתים העוסקים בגדלות האל פותחים במילים "מעשה אלהינו" ומתארים בארבעה טורים מחורזים את גדולת מעשיו של האל. בתים אלו חותמים במשפט הפותח במילים "לכן יתגאה" ולאחריהן תיאור של האל (בדרך כלל תיאור הלקוח מפסוק במקרא) המתחרז אף הוא עם טורי הבית. שבחי האל מסודרים בסדר אלפביתי, בכל בית ארבע אותיות. הבית האחרון כולל ארבעה טורים לשתי האותיות האחרונות, ש' ו-ת'.

הבתים העוסקים בשפלות האדם פותחים במילים "מעשה אנוש" וחותמים במשפט הפותח במילים "ואיך יתגאה" ולאחריהן תיאור של האדם, גם הוא מבוסס על פסוק. בתים אלו בנויים לפי סדר אלפביתי הפוך (תשר"ק).

==אמירתו==
במחזורים לפי מנהג אשכנז, מופיע הפיוט בחזרת הש"ץ של תפילת שחרית של יום הכיפורים. אף על פי שככל הנראה כוונתו המקורית של הפייטן הייתה שהבתים יסודרו לסירוגין "מעשה אלהינו" ו"מעשה אנוש", בפועל, בחלק מכתבי היד מופיעים כל בתי "מעשה אלהינו" ברצף, ולאחריהם ברצף כל בתי "מעשה אנוש". בדומה לתהליך מקביל שאירע לפיוטים מסוג , בכתבי יד אחרים נשמטו לחלוטין הבתים המתארים את שפלות האדם.

במנהגי התפילה המאוחרים, במנהג אשכנז המערבי אומרים רק את בתי "מעשה אלהינו" ולא אומרים כלל את בתי "מעשה אנוש", ובמנהג אשכנז המזרחי נהוג לומר את בתי "מעשה אלהינו", ולשבץ רק את הבית הראשון מסדרת "מעשה אנוש" לפני הבית האחרון מסדרת "מעשה אלהינו". בהתאם לכך, נהוג להוסיף את המילה "אבל" לפני הבית האחרון, כדי להדגיש את ההנגדה בין הבתים.
לפי מנהג זה, נוהגים לפתוח את ארון הקודש בעת אמירת הפיוט, לסוגרו כשאומרים "מעשה אנוש", ולפתחו מחדש כשאומרים "אבל מעשה אלהינו".

==קישורים חיצוניים==
* הפיוט במהדורה מדעית עם ביאור, בתוך: .
* 
* .
* [https://maagarim.hebrew-academy.org.il/Pages/PMain.aspx?mishibbur=917002&page=5 קרובה לשחרית ליום הכיפורים] באתר המילון ההיסטורי ללשון העברית של האקדמיה ללשון העברית.
==הערות שוליים==

קטגוריה:חלקי קדושתאות
קטגוריה:פיוטי יום הכיפורים
קטגוריה:יצירות עם אקרוסטיכון
יחסי לוב–סוריה

יחסי לוב–סוריה הם היחסים הבילטרליים בין לוב לרפובליקה הערבית הסורית. שתי המדינות חברות בליגה הערבית ובאו"ם.

== היסטוריה ==

הנשיא בשאר אל-אסד, ראש המדינה הסורי ממפלגת הבעת', הגיב למלחמת האזרחים בסוריה באופן שהשווה לעיתים קרובות על ידי המפגינים לדיכוי של מועמר קדאפי בפברואר 2011 ואילך. <ref></ref> סוריה הצביעה בעצרת הכללית של האו"ם להסמכת ה-NTC כנציגה של לוב ב-16 בספטמבר 2011. עם זאת, ממשלת אסד אפשרה לאל-ראי TV, תחנה סורית, לשדר תעמולה פרו-קדאפי מאז נפילת המנהיג מהשלטון, כולל הודעות שמע מקדאפי, בני משפחתו ושר המידע לשעבר מוסא איברהים.

ב-10 באוקטובר 2011, לוב הפכה למדינה הראשונה שהכירה במועצה הלאומית הסורית, קבוצת גג של מנהיגי אופוזיציה בתוך ומחוץ לסוריה שהוקמה כחלופה לממשלה בדמשק, כ"הממשלה הלגיטימית היחידה בסוריה", לפי נציג רשמי של NTC, מוסא אל-קוני, המשמש כנציג הטוארג של לוב. קוני אמר כי ה-NTC גם הורתה לסגור את שגרירות סוריה בטריפולי עד להודעה חדשה. <ref></ref> NTC גם הבטיחה לנציגי SNC להעביר להם את שגרירות סוריה בטריפולי. <ref></ref>

== נציגויות דיפלומטיות ==
* לוב מחזיקה בסוריה שגרירות בדמשק.
* סוריה מחזיקה בלוב שגרירות בטריפולי.

==ראו גם==
* איחוד הרפובליקות הערביות

==קישורים חיצוניים==

== הערות שוליים ==
בית החולים כמאל עדואן

בית החולים כמאל עדואן (בערבית: مستشفى كمال عدوان) הוא בית חולים שפועל בבית לאהיא, צפונית למחנה הפליטים ג'באליה, שברצועת עזה משנת 2002. זהו אחד מבתי החולים הגדולים ביותר ברצועה. בית החולים נקרא על שמו של כמאל עדואן, פעיל טרור פלסטיני מוותיקי ארגון הפת"ח, שנהרג במבצע אביב נעורים.

בית החולים שימש כבסיס לפעילות טרור, בעיקר של חמאס, ונכבש על ידי כוחות צה"ל במלחמת חרבות ברזל.

== היסטוריה ==
בית החולים נפתח ב-2002 כדי לשרת את תושבי צפון הרצועה. הוא נקרא בהתחלה "פרויקט הקליניקה בית לאהיא", והומר לבית חולים מאוחר יותר כדי לענות על צורכיהם של תושבי ג'בלאיה, בית חאנון ובית להיא, כתוצאה מהאינתיפאדה השנייה<ref name=":0"></ref>.

=== בזמן מבצע עמוד ענן (2012) ===
משרד הבריאות הפלסטיני דיווח כי בזמן מבצע עמוד ענן ב-2012, בית החולים קיבל כ-400 פצועים וכ-21 הרוגים<ref></ref>.

=== בזמן מלחמת חרבות ברזל ===
ב-12 בדצמבר כוחות צה"ל החלו לפשוט על בית החולים, ומנהלו, אחמד כחלות, נעצר ונחקר.

== מבנים ושירותים ==
בית החולים כולל ארבעה בניינים<ref name=":0" />:

* הבניין הישן: בעל שתי קומות, כאשר שטח כל קומה הוא כ-731 מ"ר. בקומה הראשונה ישנה מחלקת רפואה פנימית (עם כ-10 מיטות אשפוז), מחלקת מעבדה, ומחלקת רדיולוגיה. בקומה השנייה יש גם שני חדרי ניתוח, ומחלקת כירוגריה לגברים (עם כ-14 מיטות).
* הבניין החדש: בעל 3 קומות, וכ-44 מיטות אשפוז.
* בניין צדדי שכולל מטבח ומחלקת תפעול
* בניין צדדי נוסף שכולל מחלקת ילדים, בית מרקחת, ומשרדים. כולל כ-10 מיטות אשפוז.

בסך הכל עובדים בבית החולים מעל ל-200 רופאים ואחיות<ref name=":0" />. במרץ 2023 נוספו לבית החולים מחלקת מיילדות וגינקולוגיה<ref></ref>.

== פעילות טרור ==

בשנת 2010 גויס אחמד כחלות, מנהל בית החולים, על ידי חמאס ומונה מיד לדרגת "עמיד" (הדרגה המקבילה ל"תת-אלוף") בארגון. לפי עדות כחלות, הוא ידע לפחות על 16 אנשי צוות רפואי, ביניהם רופאים, פרמדיקים ופקידים, שעבדו אצלו, שהם פעילי גדודי עז א-דין אל-קסאם, וכן על עובדים שהיו פעילי הג'יהאד האסלאמי.

בבית החולים היו חדרים ששימשו כמקום מסתור לבכירים פעילי טרור הן צבאיים והן מדיניים, מתוך ההבנה שישראל לא תתקוף בית חולים אפילו אם תדע על פעילות טרור המתרחשת בו, ולכן המקום ישמש עבורם כמקלט בטוח. לפי עדות מנהל בית החולים, בבית החולים היו משרדים של בכירי חמאס מג'די אבו עמשא ומושיר אל-מסרי, וכן חדרי חקירות, חדרים להחזקת חטופים, חדר למפקח המשטרה, ועוד חדרים לבכירי מנגנוני ביטחון, בכולם גם קווי טלפון פרטיים של הבכירים. עוד ציין שהיו אמבולנסים של בית החולים שיועדו לשימוש בכירי חמאס בלבד, ואשר שימשו גם להעברת חטופים בצורה "מוגנת" בתוך הרצועה.

בית החולים שימש כבסיס לפעילות טרור, ונכבש על ידי כוחות צה"ל במלחמת חרבות ברזל. במבצע נכנעו כ-90 מחבלי חמאס. בבית החולים אותרו מצבורי תחמושות שונים וציוד צבאי רב, כמו גם ציוד טכנולוגי ומסמכים מודיעיניים מסווגים של חמאס.

== קישורים חיצוניים ==
* [https://www.facebook.com/komdc/ בית החולים כמאל עדואן], ברשת החברתית פייסבוק
* 

== הערות שוליים ==
האספה המחוקקת של מאדהיה פרדש

האספה המחוקקת של מאדהיה פרדש או מאדהיה פרדש וידאהן סבהה (בהינדי: मध्य प्रदेश विधान सभा), היא הפרלמנט המדינתי של מאדהיה פרדש. באספה חברים 230 נציגים, הנבחרים ממחוזות בחירה.

== היסטוריה ==
האספה המחוקקת של מאדהיה פרדש הוקמה ב-1913 כמועצה המחוקקת של , מחוז בהודו הבריטית שמאדהיה פרדש נוצרה ממנו. לאחר חקיקת חוק ממשלת הודו, 1935 על ידי הפרלמנט הבריטי הוקמה הספה המחוקקת. הבחירות הראשונות לאספה נערכו ב-1937.

לאחר עצמאות הודו ב-1947, אוחד המחוז המרכזי ובארר עם מספר מדינות נסיכותיות למדינת מאדהיה פרדש. בבחירות הראשונות לאספה, היו בה 184 מחוזות בחירה, בהם 48 מושבים בעלי שני נציגים ו-136 בעלי נציג אחד, סך הכל 232 חברים.

ב-1956 תחת חוק ארגון מחדש של המדינות, שונו גבולות המדינה, כאשר מרבית דרום ומרכז המדינה, דוברת המראטהית אוחדה עם בומביי, ומחוז צ'האטיסגאר המזרחי אוחד עם המדינות מאדהיה בהרט, וינדהיה פרדש, בופאל למדינת מאדהיה פרדש, ובעקבות כך עוצב בית המחוקקים מחדש, כשלנציגי המחוזות מצ'האטיסגר שהיו חברים באספה המחוקקת המקורית צורפו חברי האספות המחוקקות של מאדהיה בהרט, וינדהיה פרדש ובופאל. בבחירות הראשונות שנערכו לאחר האיחוד, ב-1957, הוגדלה האספה ל-288 חברים, שנבחרו מ-218 מחוזות בחירה.
 
במקביל לאיחוד המדינות, נקבע כי תוקם מועצה מחוקקת (בית עליון) במדינה, בן 72 חברים, שהוגדל ב-1957 ל-90 חברים. המועצה בוטלה ב-1969.

ב-1961 קיימה הודו מפקד אוכלוסין, ובעקבותיו מונתה ועדה לבחינת גבולות מחוז הבחירה במדינה. הוועדה הוסמכה לשרטט מחדש את גבולות מחוזות הבחירה לפי נתוני המפקד, ונקבע כי מחוזות הבחירה יהיו למחוזות בני נציג אחד בלבד. הוועדה המליצה על קביעת גבולות למחוזות בחירה בני נציג אחד לקראת הבחירות לאספה המחוקקת ב-1962, בהם הונהגה השיטה החדשה ובוטלו המחוזות בעל שני נציגים, וב-1964 נקבעו שינויים בהיקפי מחוזות הבחירה, שנכנסו לתקף בבחירות ב-1967, בהם הוגדלה האספה ל-296 חברים. בבחירות לאספה ב-1977 הוגדלה האספה ל-320 חברים.

בנובמבר 2000 פוצלו 16 מחוזות מהמדינה והפכו למדינה נפרדת בשם צ'האטיסגאר. 90 מושבים שייצגו את המחוזות במדינה החדשה עברו ל, והאספה המחוקקת של מאדהיה פרדש הפכה לגוף בן 230 חברים.

== משכן ==
במהלך השלטון הבריטי, שכנה האספה בנאגפור, בבירת המחוז המרכזי ובארר, ושם שכנה במהלך השלב הראשון של קיום המדינה בהודו העצמאית, מ-1947 עד 1956. ב-1956 הועברה נאגפור למדינת בומביי, ובופאל נבחרה כבירת המדינה החדשה.

בית האספה הנוכחי נחנך באוגוסט 1996. המבנה כולל יסודות ארכיטקקטים שונים, מתקופות שונות: מרמזים לסטופה הגדולה בסאנ'צי ועד סגנונות מודרניים.

== הרכב נוכחי ==
ההרכב הנוכחי של האספה המחוקקת של מאדהיה פרדש היא האספה המחוקקת ה-16, שנבחרה ב-2023. בהרכב שולטת מפלגת העם ההודית, המחזיקה ב-163 מושבים. הקונגרס הלאומי ההודי שבאופוזיציה, מחזיקה ב-66 מושבים, ומושב אחד שייך למפלגה נוספת.

האספה בוחרת את 11 נציגי מאדהיה פרדש ברג'יה סבהה.

== קישורים חיצוניים ==

* 

* 

== הערות שוליים ==

קטגוריה:מאדהיה פרדש
מאדהיה פרדש
קטגוריה:בופאל
עכותיקה

עכותיקה הוא מלון בוטיק בעכו העתיקה המורכב מדירות אירוח הממוקמות במקומות שונים בעיר העתיקה.

==היסטוריה==
המלון הוקם באמצע העשור השני של המאה ה-21 על ידי מאיר דוידסון, שרכש מספר דירות בעכו העתיקה ושיפץ אותן לשמש כחדרי אירוח. ביוני 2017 כלל המלון שלושה חדרי אירוח בבניינים נפרדים, וטרקלין ומרפסת גג משותפים. החדרים עוצבו באופן שונה וזכו לשמות המייצגים את התקופה אותה הם מייצגים.

במהומות בעכו במהלך מבצע שומר החומות במאי 2021 שרפו פורעים את המלון. לאחר הפרעות המלון שופץ והורחב וביולי 2023 כלל 14 חדרי אירוח. המלון הוגדר כמיועד למבוגרים בלבד, מגיל 16 ומעלה.

==קישורים חיצוניים==
* 

==הערות שוליים==

קטגוריה:עכו: בתי מלון
קטגוריה:עכו העתיקה
קטגוריה:המהומות בעכו (2021)
אהובה שלי (שיר של עדן חסון)

"אהובה שלי" הוא שיר של הזמר-יוצר הישראלי עדן חסון. השיר נכתב והולחן על ידי עדן חסון, עובד והופק בידי חסון ויעקב למאי ויצא לאור כסינגל ב-10 בדצמבר 2023.

== רקע ופרסום ==
ב-9 בדצמבר 2023 פרסם הזמר-יוצר הישראלי עדן חסון את עטיפת הסינגל "אהובה שלי" תוך שהוא מודיע שהוא עתיד לצאת "מחר בבוקר"<ref></ref>. השי יצא לאור כסינגל למחרת ב-10 בדצמבר, הוא נכתב והולחן על ידי עדן חסון ועובד והופק בידי חסון ויעקב למאי<ref name=":0"></ref><ref></ref><ref></ref>. בהתייחסות לשיר כתב עדן:

=== וידאו קליפ ===
בווידאו קליפ של השיר נראה חסון כשהוא שר את מילות השיר בהיכל התיאטרון קריית מוצקין. לקראת סוף הקליפ, נראית אמו, כשהיא יושבת לבדה ביציע ודומעת מהתרגשות, כשבסיום הקליפ מופיע הכיתוב: . הקליפ בוים על ידי אביב לוסקי והופק בידי שחר לוסקי<ref name=":0" />.

== ביקורת ==
מבקר המוזיקה יוסי חרסונסקי כתב כי בשיר זה עדן כתב בצורה ישירה, אמוציונאלית, ומכוון לסערה רגשית אצל המאזין תוך שהוא משתמש בדימויים בנליים. הוא הוסיף כי לא ברור אם מדובר בשיר לאהובה שנפקדת, אהובה שבדמיון<ref></ref>.

== מיקומי שיא ==
=== מצעדים שבועיים ===

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:שירי אהבה בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת שרית הפקות
המפלים הגדולים (נהר הפוטומק)

המפלים הגדולים של נהר הפוטומק (באנגלית: Great Falls Potomak River) הם סדרה של מפלים ואשדות על נהר הפוטומק, כ-23 קילומטרים במעלה הזרם מוושינגטון די. סי., על הגבול של מחוז מונטגומרי במדינת מרילנד, ומחוז פיירפקס במדינת וירג'יניה. נהר הפוטומק והמפלים עצמם נמצאים בתוך מרילנד, שכן גבולה של המדינה עוקב אחר הגדה הדרומית של הנהר.

== גאוגרפיה וגאומורפולוגיה ==
המפלים נחשבים על ידי רבים לאחד המפלים הגדולים בארצות הברית. הנהר מתפצל מסביב לכמה איים משוננים וסלעיים, ומתנפץ דרך חללים צרים בכמה צלילוֹת ומפלים, תלוי באיזה ערוץ בדיוק מדובר. המפלים מורכבים מסִדרת אשדות מדורגים בגובה של כ-7 מטר, עם ירידה אנכית של כ-23 מטר (76 רגל) על פני מרחק של כ-קילומטר וחצי (במדרון של כ-1.6%).

נהר הפוטומאק מצטמצם ברוחבו מכ-330 מטר, ממש מעל המפלים, לרוחב שבין 20 ל-33 מטר, כשהוא זורם בעוצמה ובמהירות דרך ערוץ מָאתֶּר הצר מאד, ובמרחק קצר מתחת למפלים.<ref name=":0"></ref> המפלים הגדולים של הפוטומק מציגים את קו המפלים התלול ביותר מבין כל נהרות מזרח ארצות הברית. כאשר יורד גשם כבד או שלג בקו פרשת המים במעלה הזרם, נגרמים שיטפונות של "מים לבנים" אשר "מטביעים" לחלוטין את הסלעים, ואף מאיימים על מרכז המבקרים של הפארק הסמוך. כשמפלס האוקיינוס עולה, עוצמת נפילת המפלים תפחת עקב ירידה אנכית קצרה יותר, וכמו כן הזרימה תואט. אם מפלס האוקיינוס יעלה על גובה המפלים, הזרימה תתהפך לחלוטין, וסחף ימלא את המפלים בקרקעיתם.<ref name=":0" /> עמוד בגדה של וירג'יניה, הרבה מעל ערוץ הנהר, מסמן את המפלס אליו הגיע הנהר במהלך השיטפונות בצפון-מזרח ארצות הברית בשנת 1936 . שיא זה של שיטפון, התרחש ב-18–19 במרץ, ונגרם מהפשרה מהירה של שלג וקרח, יחד עם גשם זלעפות. בשיטפון הזה, ספיקת הנהר הייתה 275 מיליארד גלונים ליום לעומת ממוצע רב שנתי של בערך 7 מיליארד גלונים ליום.

== גאולוגיה ==
הסלעים של המפלים הם בני כ-750 מיליון שנים, המתוארכים לתקופת הפרקמבריון המאוחרת.<ref name=":0" /> הסלעים הם מטמורפיים של גנייס, שיסט, ומטאקונגלומרטים . על פי מחקר חדש שנערך על ידי גאולוגים מאוניברסיטת ורמונט, לפני כ-35,000 שנה הנהרות סוסקהאנה ופוטומק, בהתאמה, החלו לחצוב את גְדול מפלי הפוטומק וערוץ ה-הולטווד (בפנסילבניה), זאת כאשר מפלס הים ירד בעידן הקרח האחרון,<ref></ref> מה שגרם לפוטומאק לחתוך את העמק שלו.<ref name=":0" /> אגב תהליך זה, התרחש תהליך של נדידת הערוץ, אשר חשף את הטרסות עליהם מטיילים כיום המבקרים בפארק המפלים הגדולים.

== תעלות עוקפות מפלים ואשדות ==
מסביב למפלים הגדולים נבנו מספר מערכות של תעלות. ניתן למצוא את שרידי תעלת פאטוומאק , שנבנתה במאה ה-18, בצד של וירג'יניה. התעלה הוזמנה על ידי ג'ורג' וושינגטון, והייתה מורכבת ממערכת של חמישה "לוקרים", כדי לאפשר לדוברות להימנע מהמפלים. מאוחר יותר, תעלת צ'ספיק ואוהיו נבנתה בתחילת המאה ה-19 בצד מרילנד של המפלים. בסופו של דבר, היא חיברה את מי הגאות של הפוטומאק עם קמברלנד, מרילנד.

== המפלים הקטנים של הפוטומק ==
המפלים הקטנים של הפוטומק היא סדרה קטנה של מפלים ונקראת ביחס למפלים הגדולים. הם ייחודיים במיקומם, בו נפגשות די.סי., מרילנד ווירג'יניה.<ref></ref>

== ראו גם ==
* הרפרס פרי (וירג'יניה המערבית)
* וייט'ס פרי

== קישורים חיצוניים ==

== ביאורים ==

== הערות שוליים ==

קטגוריה:אמריקה: נהרות
קטגוריה:וירג'יניה: גאוגרפיה
קטגוריה:מרילנד: גאוגרפיה
קטגוריה:מעבורות
קטגוריה:וירג'יניה
קטגוריה:מרילנד
קטגוריה:פוטומק
דרכון אפגני

כריכתו הקדמית של דרכון אפגני
דרכון אפגני הוא מסמך נסיעה, המונפק לאזרחי אפגניסטן המאפשר להם לצאת אל מחוץ לגבולות אפגניסטן. כל אדם בעל תעודת זהות אפגנית תקפה יכול להגיש בקשה ולקבל דרכון אפגני, שיש לחדשו כל 5–10 שנים.

הדרכון האפגני הוצג על ידי עבד א-רחמן ח'אן, אמיר אפגניסטן, בשנת 1880. לאחרונה הפך לדרכון ביומטרי. עבדול כרים חסיב הוא המנהל הנוכחי של הדירקטוריון הכללי לדרכונים.

העלות של דרכון אפגני לתקופה של 5 שנים היא 5,000 אפגנים. דרכון ל-10 שנים עולה 10,000 אפגנים. כיום, ניתן להנפיק עד 10,000 דרכונים אפגנים מדי יום. אולם מספר זה צפוי להגיע לעד 15,000.

הדרכון האפגני מדורג על ידי מדד הנלי לדרכונים במקום האחרון, כאשר מחזיקיו יכולים לבקר רק ב-27 יעדים ללא ויזה.

==היסטוריה==
הדרכון האפגני הוצג על ידי עבד א-רחמן ח'אן, אמיר אפגניסטן, בשנת 1880.

בספטמבר 2011 החל משרד החוץ של אפגניסטן להנפיק שני סוגי דרכונים ביומטריים לדיפלומטים ולעובדי ציבור אפגנים. דרכונים אלה יוצרו בבריטניה. הדרכונים הביומטריים הסטנדרטיים החלו להינפק עבור הציבור הרחב במרץ 2013.

בשנת 2017 דווח כי דרכון ביומטרי אפגני לתקופה של 5 שנים עולה 5,000 אפגנים. בעבר, הדרכונים נכתבו בכתב יד על סמך מידע שנמצא בתעודות הזהות האפגניות, שאינן מתקבלות עוד. מאוחר יותר נודע כי דרכון לעשר שנים עולה 10,000 אפגנים. עד ינואר 2016, כמעט מיליון מהדרכונים האפגנים הביומטריים הונפקו.

מרכזי שבהם מונפקים דרכונים קיימים במחוזות רבים באפגניסטן, כאשר העיקריים ממוקמים במחוז קאבול. על פי ההערכות, ארבעה מקומות בקאבול מחלקים דרכונים.<ref name="Officials Say 4 Passport Distribution Centers Will Be Opened in Kabul"></ref> הדירקטוריון הכללי לדרכונים הצהיר כי הוא הנפיק 500,000 דרכונים בשנה אחת וגבה מעל 4 מיליארד אפגנים. בנוסף להיותו מסמך נסיעה, ניתן להשתמש בדרכון גם לרכישת כרטיס SIM, לשלוח או לקבל כסף דרך וסטרן יוניון, לפתוח חשבונות בנק, לשכור בית או לשהות בבתי מלון.

השגרירויות והקונסוליות של אפגניסטן מנפיקות גם דרכונים אפגנים לאוכלוסייה האפגנית בחו"ל. לאחר הפסקה בעקבות השתלטות הטליבאן מחדש על אפגניסטן באוגוסט 2021, חודשה הנפקת הדרכונים לפני סוף השנה. אף על פי שדווח במרץ 2022 שהטליבאן הציג עיצוב חדש לדרכון הנושא את השם "האמירויות האסלאמיות של אפגניסטן", שירשה קווארישי, סגנית מנהל מחלקת הדרכונים, אמרה באוגוסט 2022 כי דרכונים חדשים שהונפקו לא יישאו עיצוב חדש, כנראה כדי להבטיח שהדרכונים יתקבלו בנסיעות למדינות אחרות שממשיכות להכיר במשטר הקודם.

==דרישות אשרה==
נכון לאוקטובר 2021, לאזרחים אפגנים יש גישה ל-26 מדינות ללא ויזה. מכיוון שהאמירות האסלאמית השולטת באפגניסטן חסרת הכרה בין-לאומית, היא ממשיכה להנפיק דרכונים הנושאים את שמה של הממשלה לשעבר, המוכרת בין-לאומית, המתקבלים לנסיעות בין-לאומיות. עם זאת, השגת אשרות זרות מתוך אפגניסטן היא קשה שכן שגרירויות רבות באפגניסטן נסגרו בעקבות נפילת קאבול ב-15 באוגוסט 2021.

==שחיתות==
בשנת 2015 דיווח אתר החדשות TOLOnews כי מספר אזרחים איראנים ופקיסטנים השיגו במרמה דרכונים אפגניים. עוד דווח כי יש אנשים שמשלמים מאות דולרים אמריקאים עבור מסמכי חירום רפואיים מזויפים, המאפשרים להם להשיג דרכונים אפגניים בקלות ובמהירות.

==הערות שוליים==

אפגני
קטגוריה:אפגניסטן: יחסי חוץ
יחסי סוריה–עומאן

יחסי סוריה–עומאן הם היחסים הדיפלומטיים בין סולטנות עומאן לררפובליקה הערבית הסורית. שתיהן חברות בליגה הערבית, ולמרות מלחמת האזרחים המתמשכת המתרחשת בסוריה, עומאן לא סגרה את שגרירותה בסוריה ושתי המדינות מקיימות יחסים דיפלומטיים, בניגוד חריף למדינות ערביות אחרות במפרץ הפרסי שניתקו את הקשרים הדיפלומטיים עם סוריה וסגרו את השגרירויות שלהן.

== היסטוריה ==
בעקבות פרוץ מלחמת האזרחים בסוריה המתמשכת כעת, מדינות המפרץ, כולל ערב הסעודית, קטר ובחריין, מיהרו להכריז על תמיכתן באופוזיציה הסורית נגד נשיא סוריה בשאר אל-אסד, ויצאו לבודד את ממשלת סוריה על ידי ניתוק הקשרים הדיפלומטיים, סגירת השגרירויות שלהם, גירוש סוריה מהליגה הערבית והטלת סנקציות כלכליות כבדות.<ref name="albawaba"></ref> חריגה בולטת במדיניות מדינות המפרץ הייתה עומאן, שלא רק סירבה לסגור את שגרירותה ולנתק קשרים דיפלומטיים, אלא גם סירבה לתמוך באופוזיציה הסורית, כאשר שר החוץ של עומאן, יוסף בן עלאווי בן עבדאללה, הצהיר כי תפקידה של עומאן בסכסוך יהיה מוגבל בהחלט לסיוע הומניטרי בניגוד חריף לסעודיה וקטר.<ref name="albawaba" />

באוגוסט 2015, הזמינה עומאן משלחת סורית בראשות שר החוץ וליד אל-מועלם למסקט כדי להיפגש עם מקבילו העומאני, יוסף בן עלאווי בן עבדאללה.<ref name="nyt"></ref><ref></ref> באוקטובר אותה שנה נסע שר החוץ של עומאן לדמשק, ונפגש עם אסד בעצמו כדי לדון במלחמת האזרחים המתמשכת של סוריה ובהבסת הטרור תוך הבטחת מחויבותה של עומאן לאחדות סוריה ולריבונות סוריה, כששר החוץ עלאווי אמר שעומאן "ממשיכה להפעיל כל מאמץ אפשרי לסייע במציאת פתרון שיסיים את המשבר בסוריה".<ref></ref><ref></ref>

שר החוץ של עומאן, יוסף בן עלאווי בן עבדאללה, נפגש עם אסד ושר החוץ וליד אל-מועלם ב-7 ביולי 2019. לאחר הפגישה בדלתיים סגורות, משרד החוץ של עומאן דיווח כי עלאווי מסר ברכה מסולטאן עומאן לנשיא סוריה ודיבר על הגברת המאמצים "להחזיר את היציבות והביטחון באזור", וכן על חיזוק היחסים בין עומאן לסוריה.<ref></ref><ref></ref>

ב-5 באוקטובר 2020, עומאן הפכה למדינת המפרץ הפרסי הראשונה שהחזירה את שגרירה בסוריה.<ref></ref> ביולי 2022 הוקמה מועצה עסקית משותפת סוריה-עומאן במטרה לשיתוף פעולה כלכלי רחב יותר.<ref></ref><ref></ref>

בשנת 2023 נסע הנשיא בשאר אל-אסד לעומאן לביקור החוץ הראשון שלו מאז 2011.<ref name="aljazeera.com"></ref> הנשיא אל-אסד פגש גם את הסולטן היית'ם בן טארק, נדונו יחסים בילטרליים ושיתוף פעולה.<ref></ref>

== קשרים כלכליים ==
עד 2021, חלקה של עומאן בייצוא הסורי היה 0.72%, מה שהפך אותה לשותפת הייצוא האמינה של סוריה.<ref name="OEC"></ref> בשנת 2021, עומאן הייתה אחת משותפות היבוא הקטנות של סוריה עם נתח של כמעט 0.2%.<ref name="OEC" /> <ref></ref>

== נציגויות דיפלומטיות ==
* עומאן מחזיקה בסוריה שגרירות בדמשק.
* סוריה מחזיקה בעומאן שגרירות במסקט.

== הערות שוליים ==
פרינסקורב

פרינסקורב (בשוודית: Prinskorv), שמתורגם ישירות ל"נקניקיית נסיך", היא נקניקייה שוודית קטנה שנמכרת לרוב בקישורים (שרשרת). מנה זו, שנוצרה בשנת 1805 על ידי הקצב הוינאי גיאורג לאנר, מטוגנת בדרך כלל במחבת ומוגשת עם מנה נדיבה של חרדל. הביקוש גובר ומגיע לשיא בעונת חג המולד. באותו זמן, לחנויות יש בדרך כלל רזרבות, כדי לענות על צורכי הביקוש של הלקוחות שלהן.

== הגשה ==
המיני נקניקיות הללו עשויות באופן מסורתי מבשר חזיר מתובל ועגל ממולאים במעיים של כבשים, הנקניקיות ידועות בנתחים שלהן דמויי הכתר. הן סוג קצר של נקניקיות וינה. הפרינסקורב היא מרכיב פופולרי ב-julbord (ארוחת חג מולד) ובסמרגוסבורד של חג המולד השוודי, יחד עם בשר חזיר, פטה כבד, תפוחי אדמה, פודינג אורז, סלק כבוש, סלט הרינג, גבינות שונות, לחם וממתקים שונים.

לפי רשת המזון השוודית Hemköp, הפרינסקורב הוא גם חביב אמצע הקיץ באזור הדרום של שוודיה. בשעות הנאות של אחר הצהריים הן מוגשות במהלך מסיבת אמצע הקיץ לאחר, הן מוגשות בדרך כלל עם מאכל בשם הפיתוי של יאנסון, קציצות, הרינג כבוש, קרקרים וסלטים.

== קישורים חיצוניים ==
* [http://www.thelocal.se/20111222/38096 "היולבורד השוודי: מדריך למתחילים"], באתר The Local 

== הערות שוליים ==

קטגוריה:מאכלי חג המולד
קטגוריה:נקניקיות
קטגוריה:מאכלי בשר חזיר
קטגוריה:המטבח השוודי
גבריאל רופיאן

גבריאל רופיאן רומרו (בספרדית: Gabriel Rufián Romero ; נולד ב-8 בפברואר 1982) הוא פוליטיקאי ספרדי העומד בראש מפלגת השמאל הרפובליקני של קטלוניה, מפלגה אלקטורלית הדוגלת בעצמאותה של קטלוניה . <ref></ref> הוא גם חבר במזכירות עמותת האספה הלאומית הקטלאנית ובעמותת סומט (Súmate), שתי עמותות שתומכות בעצמאותה של קטלוניה. <ref></ref>

בבחירות הכלליות של 2016, הוא נבחר לקורטס ג'נרלס הספרדי עבור מחוז הבחירה ברצלונה. ב-20 בספטמבר 2017, כתמיכה במשאל העם הקטלוני על עצמאות ב-1 באוקטובר, הוא אמר למריאנו ראחוי "להוריד את ידיו המלוכלכות מהמוסדות הקטלאניים", לאחר שמערכת המשפט של ספרד עצרה כמה פוליטיקאים קטאלונים כחלק ממבצע אנוביס. מאוחר יותר הוא ועוד כמה פוליטיקאים קטאלונים יצאו מהפרלמנט במחאה. <ref></ref> <ref></ref>

בבחירות הכלליות בספרד 2023, רופיאן שוב הוביל את השמאל הרפובליקני של קטלוניה כמועמד המוביל של המפלגה אך נחל תבוסה משמעותית<ref name=":0"></ref> המפלגה איבדה 6 מתוך 13 מושבים בקונגרס הצירים.<ref name=":0" /><ref name=":1"></ref> למרות זאת, רופיאן בירך על תוצאות הבחירות, והכריז "אם הם רוצים למשול בארצם, הם יצטרכו לכבד את המדינה שלנו",<ref name=":0" />

הוא ידוע בעל דעות שמאל כלכלי מדיני ובין הצעותיו הם מוצרים בפיקוח, הגבלות שיעור הריבית<ref></ref> ואוטונומיה למיעוטים בעולם.

==קישורים חיצוניים==
* 

==הערות שוליים==

קטגוריה:פוליטיקאים ספרדים
קטגוריה:שמאל פוליטי
קטגוריה:אנטי-ציונים
קטגוריה:ספרדים שנולדו ב-1982
טובה דיטלבסן

טוֹבֶה אירמָה מרְגיט דיטלֶבסֵן (בדנית: Tove Ditlevsen; 14 בדצמבר 1917 – 7 במרץ 1976) הייתה משוררת וסופרת דנית.<ref>[http://www.denstoredanske.dk/Kunst_og_kultur/Litteratur/Dansk_litteratur/Efter_1940/Tove_Irma_Margit_Ditlevsen Denstoredanske.dk] Tove Ditlevsen - The Grand Danish Encyclopedia (in Danish)</ref><ref></ref><ref></ref> היא פרסמה יצירות במגוון סוגות, והייתה לאחת הסופרות המוכרות ביותר בדנמרק עוד בימי חייה.<ref name=":0"></ref>

== ביוגרפיה ==
דיטלבסן וויקטור אנדרֶאָסן כנשואים טריים, 1951
טובה דיטלבסן נולדה בקופנהגן וגדלה בשכונת הפועלים וסטרברו.

יצירותיה נסבו בעיקר סביב חוויות ילדותה. דיטלבסן נישאה והתגרשה ארבע פעמים. <ref>[http://www.kvinfo.dk/side/170/bio/493/ Kvinfo.dk] Tove Ditlevsen (Kvinfo is a Danish encyclopedia about notable Danish women)</ref>

בחייה דיטלבסן פרסמה 29 ספרים ובהם סיפורים קצרים, רומנים, שירה וממוארים. זהות נשית, זיכרון ואובדן הילדות – הם נושאים מרכזיים בעבודתה. היא החלה לכתוב שירים בגיל עשר,<ref name="Nordic Women's Literature bio"></ref> וקובץ השירה הראשון שלה ראה אור בתחילת שנות העשרים לחייה.<ref name="Pengiun short bio"></ref>

ב-1947 היא חוותה הצלחה עם פרסום אוסף השירה שלה Blinkende Lygter ("אורות מהבהבים"). תאגיד השידור הדני הזמין ממנה רומן, Vi har kun hinanden ("יש לנו רק אחד את השני"), שיצא לאור ב־1954 ושודר כתסכית רדיו.<ref name="Scarecrow dictionary bio"></ref> בנוסף חיברה דיטלבסן טור בשבועון Familie Journalen, בו השיבה למכתבים מקוראיה.<ref name=":0" />

שלושה מספריה, Barndom (ילדות), Ungdom (נערות) ו־Gift (משמעות השם רעל וגם נישואין), שפורסמו בין השנים 1971–1967, אוגדו לכדי אוטוביוגרפיה.<ref name=":1"></ref> הספרים תורגמו מדנית לעברית על ידי דנה כספי תחת השמות "ילדות", "נערות" ו"תלות" ופורסמו בכרך אחד תחת השם "טרילוגיית קופנהגן" בהוצאת עם עובד בשנת 2023.<ref name=":1" />

בעת שעברה הפלה אצל רופא קיבלה דיטלבסן זריקת פטידין, חומר משכך כאבים, אשר הובילה להתמכרות לסמים בה נאבקה במשך שנים. נושא זה מופיע ברומנים המאוחרים שלה. ב־1976 היא מתה בהתאבדות ממנת יתר של כדורי שינה.<ref></ref>

== הכרה ומורשת ==
דיטלבסן זכתה בפרסים רבים על עבודותיה. ב־2014 יצירתה הוכנסה לקאנון הספרותי של בתי ספר יסודיים בדנמרק.<ref name="DR 100 ar"></ref>

הסרט הדני הפופולרי Flickering Lights משנת 2000 נקרא על שם השיר "Blinkende Lygter" (אורות מהבהבים), מתוך אוסף שירים בעל אותו שם שכתבה דיטלבסן. הרומן שלה Barndommens gade (רחוב הילדוּת) עובד לסרט בשנות ה-80. הזמרת הדנית אן לינט הוציאה אלבום עם שירים שכתבה דיטלבסן. המוזיקה מהאלבום שימשה גם בסרט Barndommens gade.

== לקריאה נוספת ==
* מעין איתן, [https://www.haaretz.co.il/literature/2023-05-23/ty-article-magazine/.premium/00000188-41d4-d7fa-a1dc-f9df70f00000 הילדות ארוכה וצרה כמו ארון מתים], אתר הארץ, 23 במאי 2023

==קישורים חיצוניים==

* 

== הערות שוליים ==

קטגוריה:סופרי ילדים ונוער דנים
קטגוריה:ילידי 1917
קטגוריה:נפטרים ב-1976
Yes It Is

"Yes It Is" (בעברית: "כן זה כן") הוא שיר של להקת הרוק בריטית הביטלס, שנכתב על ידי ג'ון לנון וניתן קרדיט ללנון-מקרטני, ויצא לראשונה ב-1965 כבי-סייד לשיר Ticket to Ride. הוא כולל כמה מההרמוניות הקוליות המורכבות והדיסוננטיות ביותר של הביטלס בשלושה חלקים ומציג לראווה את השימוש המוקדם של ג'ורג' האריסון במעבד צליל. איאן מקדונלד מתאר את השיר כבעל "תנועה הרמונית עשירה ויוצאת דופן".

== לחן ==
בראיון שלו לפלייבוי ב-1980, ג'ון לנון תיאר את "Yes It Is" כניסיון לשכתב את "This Boy", סגנון שיר ש"לא ממש עבד". פול מקרטני, לעומת זאת תיאר אותו כ"שיר משובח מאוד של ג'ון" שהוא ולנון סיימו לכתוב יחד.

== הקלטה ==
במהלך סשן הקלטות של חמש שעות, ניסו הביטלס 14 טייקים של הרצועה הבסיסית לפני ששכללו אותה. "Yes It Is" הוקלט ב-16 בפברואר 1965, באותו יום בו השלימו את "I Need You" של האריסון. לאחר שהשלימו את רצועת הקצב, לנון, מקרטני והאריסון הקליטו את ההרמוניות הקוליות שלהם תוך שלוש שעות.

== שחרור וקבלה ==
"Yes It Is" שוחרר כבי-סייד לשיר "Ticket to Ride" בארצות הברית ובבריטניה. בהוצאה האמריקאית של הסינגל מופיע בטעות השיר "Yes It Is" כשיר שנלקח מהסרט Eight Arms to Hold You (השם המקורי של הסרט Help!) שבו הוא לא הופיע. השיר הגיע למקום ה-46 בבילבורד הוט 100.

השיר נכלל באלבום Beatles VI בארצות הברית, ובאלבומי אוסף, כולל Love Songs, הגרסה הבריטית לאלבום Rarities, ב-Past Masters, Volume One וב-Anthology 2 בגרסה חלופית המשלבת את הטייק השני והארבעה עשר. המיקס המקורי של סינגל המונו מופיע בתקליטור Mono Masters כחלק מהביטלס במארז מונו.

הסופר איאן מקדונלד שיבח את "Yes It Is" יחד עם "Ticket to Ride" הנלווה אליו. הוא תיאר את שני השירים כ"עמוקים יותר מבחינה פסיכולוגית ממה שהביטלס הקליטו אי פעם" והצהיר שהם מסמנים צעד ענק קדימה בהתפתחות הביטלס ככותבי שירים.

== משתתפים ==
לדברי איאן מקדונלד:
* ג'ון לנון - שירה, גיטרה קלאסית
* פול מקרטני - הרמוניה, שירה, גיטרה בס
* ג'ורג' האריסון - הרמוניה, שירה, גיטרה מובילה
* רינגו סטאר - תופים, טמבורין

==קישורים חיצוניים==

קטגוריה:שירי 1965
קטגוריה:סינגלים מ-1965
קטגוריה:שירי הביטלס
קטגוריה:שירים באנגלית
קטגוריה:סינגלים בהוצאת קפיטול רקורדס
Ruffle (תוכנה)

Ruffle הוא תוכנה שנוצרה בעקבות הפסקת פעילותה של Adobe Flash Player, וחלק מהאתרים אימצו את Ruffle כדי שמשתמשים יוכלו להמשיך לצפות בתוכן פלאש מדור קודם ולקיים אינטראקציה עם תוכן Flash. התוכנה נכתבה על ידי מייק וולש.

==מאפיינים==

Ruffle כתוב בשפת התכנות Rust, וכולל לקוח שולחני ולקוח אינטרנט. מחברי אתרים יכולים לטעון את Ruffle באמצעות JavaScript או שמשתמשים יכולים להתקין תוסף דפדפן שעובד בכל אתר אינטרנט.<ref></ref>

לקוח האינטרנט מסתמך על הידור של Rust ל-WebAssembly, מה שמאפשר לו לרוץ בתוך ארגז חול, שיפור משמעותי בהשוואה ל-Flash Player, שהיו לו מספר רב של בעיות אבטחה. שפת Rust עצמה מגנה מפני בעיות נפוצות של בטיחות זיכרון שמהן סבל Flash Playe<nowiki/>r, כגון שימוש לאחר גלישה חופשית או מאגר.

לקוח שולחן העבודה משתמש בממשק שורת פקודה כדי לפתוח קובצי Swf, כאשר ממשק משתמש גרפי מלא מתוכנן לעתיד. הורדות זמינות עבור Windows, macOS ו-Linux.

החל מנובמבר 2023, Ruffle תומך בעיקר בתוכן Flash ישן יותר, המשתמש ב-ActionScript 1.0 ו-2.0, כאשר 95% מהשפה ו-75% מה-API יושמו. זה גם תומך חלקית ב-ActionScript 3.0 (התמיכה היא בערך 75% מהשפה ו-68% מה-API). Bleeping Computer דיווחה שכל משחקי ה-SWF שהם ניסו בפברואר 2021 "עבדו ללא רבב".

==קישורים חיצוניים==

== הערות שוליים ==
יחסי טנזניה–עומאן

יחסי טנזניה–עומאן הם היחסים הדיפלומטיים בין עומאן וטנזניה. לסולטנות עומאן יש את אחד היחסים ההיסטוריים העתיקים ביותר עם קהילות בזנזיבר, שהיא כיום חלק מטנזניה. עומאן היא המדינה היחידה מחוץ לאפריקה שבה מדוברת סוואהילית כשפה ראשונה, ולאנשיה יש קשרי דם עם תושבי טנזניה.<ref name=":0"></ref>

== היסטוריה ==
היקף האימפריה העומאנית, מראה את הטריטוריות, השפעותיה, התביעות וההפסדים שלה.
זנזיבר, הוא ארכיפלג חצי אוטונומי בטנזניה, המנהל מערכת יחסים עם עומאן מאז המאה ה-17. בשנת 1698, זנזיבר הפכה לחלק מהנחלות מעבר לים של עומאן לאחר שסייף בן סולטאן, האימאם של עומאן, הביס את הפורטוגלים. בשנות ה-30 של המאה ה-19, השליט העומאני סעיד בן סולטאן העביר את חצרו ממסקט לסטון טאון.<ref></ref><ref></ref> הסולטנות שלטה בחלקים נרחבים מחוף היבשת של טנזניה והמשיכה לסחור עם קהילות בפנים הארץ. זה הוביל לכך שאנשים עומאנים רבים התיישבו בטנזניה. בעקבות מהפכת זנזיבר ב-1964, עומאנים רבים גורשו מהאיים. עם זאת, רבים עדיין ממשיכים לשמור על קשרים משפחתיים עם המשפחה בעומאן.<ref></ref>

== יחסים כלכליים ==
הסחר בין שתי המדינות קטן. בשנת 2021, נפח הסחר בין טנזניה לעומאן עמד על ~130 מיליון דולר. טנזניה ייבאה סחורות בשווי של ~105 מיליון דולר, בעוד שהיצוא שלה עמד על ~25 מיליון דולר. יבוא טנזניה מעומאן הוא בעיקר מוצרים נגזרי נפט כגון פלסטיק, בעוד שהיצוא הוא בעיקר בשר ומוצרי מזון.<ref></ref>

== יחסים דיפלומטיים ==
שתי המדינות הקימו נציגויות דיפלומטיות בכל מדינה בהתאמה ויש ביניהן הסכמי שיתוף פעולה שונים במסחר, פוליטיקה, השכלה גבוהה וכן שיתוף פעולה ברשומות ובארכיונים.

== ביקורים רשמיים ==
* אוקטובר 2012 – ג'קאיה קיקווטה, נשיא טנזניה, ערך ביקור ממלכתי בעומאן.<ref></ref>
* יוני 2022 – סמיה סולוהו חסן, נשיאת טנזניה, ביקרה בעומאן.<ref></ref>
* אוקטובר 2022 - חוסיין מוויני, נשיא זנזיבר, ערך ביקור ממלכתי בעומאן.<ref></ref>

== נציגויות דיפלומטיות ==
* עומאן מחזיקה בטנזניה שגרירות בדאר א-סלאם וקונסוליה בזנזיבר סיטי.
* טנזניה מחזיקה בעומאן שגרירות במסקט.

==קישורים חיצוניים==

== הערות שוליים ==
פנצ'טה

פַנְצֶ'טָה (באיטלקית: Pancetta; נקראת גם Ventresca di maiale, כלומר: בטן חזיר) היא מוצר בשר מעובד איטלקי (salume) מבשר חזיר. מכינים אותו מחלק הבטן (pancia - פאנצ'ה) של החיה.

== הכנה ==
כלי לתליית פנצ'טה
חלקי הבטן של החזירים נחתכים ומפולטים. שימור עור הבטן שעל הבשר תלוי בסוג ההכנה המתוכננת לפנצ'טה. גזירי השומן של הפנצ'טה (lardelli) משמשים לחלק השומני של הסלמי או להכנת גלדי שומן חזיר.

לאחר החיתוך ממליחים את הפנצ'טה. על ידי פיזור מלח בישול (באזורים מסוימים, בנוסף למלח מוסיפים גם ניחוחות ותבלינים - למשל לעיתים קרובות פלפל שחור, לעיתים רחוקות ניחוחות אחרים כמו ציפורן ואגוז מוסקט) ומניחים את החלקים לנוח כמה ימים.

הנקניק שמתקבל לאחר מכן משתנה מאזור לאזור ובהתאם ליעד הסופי, והוא יכול להיות:
* מגולגל כמו סלמי גדול (עם או בלי העור). אם מסירים את העור, ממלאים את הפנצ'טה במעטפת טבעית (קרום חיצוני) או מלאכותית גדולה וקושרים; אם מכניסים לתוכו גוש נקניק בשם קופה (נקרא גם "קפוקולו" - Capocollo) אז יהפך ל"פנצ'טה קופאטה" (pancetta coppata).
* סטקטה (Steccata), עם עור (מקופלת ונכבשת בין שני לוחות יציבים המוחזקים יחדיו בחוזקה).
* סטזה (Stesa) עם עור.

הפנצ'טה המתוחה, כלומר לא זו המגולגלת (סטקטה או סטזה) היא מקבילית שטוחה בצורתה הדומה לקותל חזיר.

לאחר שלושת סוגי ההכנה לעיל, מתחילה ההבשלה/התיישנות בפועל שיכולה להימשך בין 60-50 ימים עבור הפנצ'טה המתוחה לחתיכות הקטנות ממנה, עד 90–120 יום עבור החתיכות הגדולות יותר. ניתן גם לעשן פנצ'טה.

פנצ'טה מעושנת
== מוצרים עם כינוי מקור מוגן ומוצרי מזון חקלאי איטלקי מסורתיים ==
דוגמה לשימוש בפנצ'טה קופאטה (מגולגלת). במקרה הזה משמשת לקישוט [[פיצה. לאחר מכן הגבינה תתווסף למעלה לפני הכניסה לתנור]]
פרוסות פנצ'טה עוטפות חתיכות [[ארנבון לפני הבישול]]
שני מוצרים יכולים להתהדר באיטליה בכינוי מקור מוגן (DOP):
* פנצ'טה פיאצ'נצה
* פנצ'טה קלבריה

הפנצ'טה נפוצה כל כך באיטליה שהיא נכללת גם ברשימת מוצרי המזון החקלאי המסורתיים של 12 אזורים:
* בזיליקטה, קלבריה, קמפניה, אמיליה-רומאניה, פריולי-ונציה ג'וליה, ליגוריה, לומברדיה, מרקה, טוסקנה, טרנטינו-אלטו אדיג'ה, אומבריה, ונטו.

== כלכלה ==
הפנצ'טה והחוזה העתידי הקשור אליה נסחר בבורסת הסחורות של שיקגו (CME) מאז 1961.

== ראו גם ==
* שומן
* גואנצ'לה
* קותל חזיר
* בשר חזיר

== קישורים חיצוניים ==

קטגוריה:המטבח האיטלקי
קטגוריה:מאכלי בשר חזיר
קטגוריה:נקניקים
תקן ביקורת 402

תקן ביקורת 402 – שיקולי ביקורת הקשורים לגופים מבוקרים המשתמשים בלשכות שירות הוא תקן ביקורת שפורסם על ידי לשכת רואי החשבון בישראל.

התקן קובע כי על רואה החשבון המבקר של גוף מבוקר צריך למפות ולבחון את לשכות השירות הנותנות שירותים לאותו גוף. על רואה החשבון לבחון את ההשפעה שיש לשירות על הבקרה הפנימית ועל הצגה מוטעית מהותית בדוחות הכספיים של המבוקר. ככל שישנה השפעה מהותית כזאת, או תלות מהותית בשלכת השירות, על רואה החשבון לבחון את מידת ההשפעה ולהתאים נוהלי ביקורת בנושא. נוהלי ביקורת יכולים לכלול שיחות ובירורים מול לשכת השירות ורואה החשבון המבקר שלה, בחינת הביקורות שנעשו על העבודה של לשכת השירות ועוד.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס על תקן ביקורת 94 (שפורסם בשנת 2006) שעסק באותו נושא. כמו כן, התקן מבוסס על תקן ביקורת בינלאומי ISA 402 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
* [https://icpas.org.il/professional-updates/תקן-ביקורת-ישראל-402// תקן ביקורת 402], באתר לשכת רואי החשבון
* [https://icpas.org.il/professional-updates/תקן-ביקורת-94-בדבר-שיקולי-ביקורת-הקשורי/ תקן ביקורת 94], באתר לשכת רואי החשבון
*[https://www.ifac.org/_flysystem/azure-private/publications/files/A020%202013%20IAASB%20Handbook%20ISA%20402.pdf תקן ISA 402], באתר של הפדרציה הבינלאומית של רואי החשבון

קטגוריה:תקני ביקורת בחשבונאות
פריטולה

פְרִיטוּלֶה (בקרואטית: Fritule) הוא מאפה חגיגי קרואטי שנעשה במיוחד לחג המולד.

== מאפיינים ==
הם דומים לסופגניות קטנות, לזפולה האיטלקית, לפריטוֹלה (fritole) הוונציאנית, ולחטיף חג המולד ההולנדי אוליבול (כדורי שמן). עם זאת, הם בדרך כלל בטעם רום וגרידת הדרים, המכילים צימוקים, ומעליהם אבקת סוכר.<ref></ref> גרסה של המנה, הנקראת מישקֶה (), מכינים בסלובניה.

== גלריה ==
<gallery>
קובץ:Fritule_Badnjak_1209.jpg|פריטולה עשוי לערב חג המולד
קובץ:Fritulis.jpg|פריטולה עם קישוט אבקת סוכר
קובץ:Krostule_i_fritule_Bozic_1209.jpg|פריטולה מוארך
</gallery>

== קישורים חיצוניים ==

* [https://www.clevelandwomen.com/house/rec-cccroat.htm מתכון לפריטולה קרואטי]
* [https://www.theworldwidegourmet.com/ The Worldwide Gourmet]

== הערות שוליים ==

קטגוריה:סופגניות
קטגוריה:מאכלי חג המולד
קטגוריה:המטבח הקרואטי
קולורדו (SSN-788)

USS קולורדו (SSN-788) היא צוללת תקיפה גרעינית של צי ארצות הברית מסדרת וירג'יניה, שנקראת על שם מדינת קולורדו. היא הצוללת החמש עשרה בסדרה שלה והחמישית מבלוק III שעוצב מחדש באופן משמעותי, כולל חרטום מתוקן וטכנולוגיית VLS של הצוללות הגרעיניות מסדרת אוהיו. היא נבנתה על ידי Huntington Ingalls Industries בשיתוף עם חטיבת אלקטריק בוט של ג'נרל דיינמיקס בניופורט ניוז, וירג'יניה, עם החוזה הראשוני שניתן ב-22 בדצמבר 2008.
מלח המשתמש בבקר Xbox 360 כדי לשלוט על התרנים הפוטונים של USS קולורדו (SSN-788) בשנת 2018. זוהי הצוללת הראשונה שמשתמשת בבקר זה שעולה עשרות דולרים במקום בג'ויסטיק של לוקהיד מרטין שמחירו 38,000 דולר.
טקס נתינת השם הרשמי נערך ב-25 ביוני 2012. השדרית שלה הונחה ב-7 במרץ 2015 והיא הוטבלה והושקה ב-3 בדצמבר 2016. נותנת החסות שלה היא אנני מאבוס, בתו של מזכיר הצי לשעבר ריי מייבוס. היא נכנסה לשירות ב-17 במרץ 2018.

== קישורים חיצוניים ==

== הערות שוליים ==

קטגוריה:צוללות גרעיניות אמריקאיות
תעודות קצבות המזון הבבליות

תעודה המפרטת קצבת מזון המיועדות ליהוכין ובניו, שבויים בבבל
תעודות קצבות המזון הבבליות הן לוחות חרס מארמון נבוכדנצר השני בעיר בבל, עליהם מתועדות באכדית קצבאות מזון לאנשים שונים באימפריה הבבלית החדשה. מתוך תעודות אלה בולטות במחקר המודרני ארבע תעודות, המתוארכות בין 595–570 לפנה"ס ומתעדות קצבאות מזון למלך יהויכין (Ia-u-kinu) ולכמה יהודאים נוספים. התעודה היחידה המתוארכת בוודאות היא משנת 592 (השנה הששית לגלות יהויכין) ובה נזכר יהויכין בליווי התואר מלך יהודה כאחד ממקבלי מנות שמן מאוצר הממלכה, וכן נזכרים חמשת בניו. אזכור דומה מופיע גם בתעודה נוספת:<ref></ref>

== תוכן ==

==בחקר המקרא==
התעודות מתיישבות עם המתואר בספר מלכים ב' לפיו יהויכין היה אסיר מלכותי שזכה ליחס מיוחד ובהמשך שוחרר מהכלא וכלכל על ידי המלך אמל-מרדוך:

מהתעודות עולה העובדה כי יהויכין המשיך לשאת את התואר 'מלך יהודה' גם בהיותו בגולה, אף על פי שנבוכדנצר השני המליך על ירושלים את צדקיהו דודו. הדבר עלול להעיד על חולשת צדקיהו ואחיזתו הרפה במלכות: "גם כשנתמלך הייתה אחיזתה של המלכות בחסד בבל רפויה בידו, שכן יהוכין הגולה עוד הוסיף להיקרא מלך בגלותו, ולדעת כמה חוקרים לא היה צדקיהו אלא ממלא מקום ליהויכין". מבחינה זאת הוא לא היה יוצא דופן, שכן גם מלכים גולים אחרים המשיכו להחזיק בתוארם המלכותי בבבל ולקבל קצבות מזון, כפי שניתן ללמוד מרשימה אחרת משנת 570 בקירוב בה נמנים רשימת שליטים גולים - ביניהם מלכי צור, עזה, צידון, ארוד ואשדוד - בחצר מלך בבל. ייתכן שהייתה זו מדיניות מכוונת לשמור על המלכים המוגלים במעמדם הרם למען ישמשו כאיום על המלכים שמונו תחתיהם לבל ימרדו פן יוחזר המלך המוגלה לארצו ויוצב עליהם.

==קישורים חיצוניים==
* [https://www.livius.org/articles/person/jehoiachin-in-babylonia/ Jehoiachin in Babylonia] באנציקלופדיה המקוונת Livius.org

==הערות שוליים==

קטגוריה:ממצאים ארכאולוגיים מחרס
קטגוריה:כתובות באכדית, באשורית ובבבלית
קטגוריה:ארכאולוגיה מקראית
דרכון אוזבקי

כריכתו הקדמית של דרכון אוזבקי
דרכון אוזבקי הוא מסמך נסיעה, המונפק לאזרחי אוזבקיסטן המאפשר להם לצאת אל מחוץ לגבולות אוזבקיסטן. ניתן להנפיק דרכון אוזבקי רגיל לתינוק לאחר לידתו ויש לחדשו לאחר שנתיים. דרכון לפעוטות יש לחדש לאחר 5 שנים ומאוחר יותר כל 10 שנים. ניתן לשנות את הדרכון גם במקרה של נזק או כאשר נושא הדרכון שינה את שמו.

הדרכון מכיל 48 עמודים, תמונות עם מראות היסטוריים של אוזבקיסטן, סימני מים ועוד. השפות בדרכון הן אוזבקית ואנגלית.

מאז 2010 אוזבקיסטן עוברת בהדרגה לדרכון ביומטרי בצבע ירוק. הדרכונים הישנים נפסלו בין-לאומית מתחילת 2016, ועד 2018 בתוך אוזבקיסטן. ב-1 בינואר 2019 החלה הנפקת דרכונים בינלאומיים בצבע בורדו. דרכון ביומטרי בצבע ירוק היה תקף לנסיעות בינלאומיות עד 31 בדצמבר 2020. בתוך אוזבקיסטן הוא יהיה תקף עד שיפוג תוקפו.

==דרישות אשרה==
נכון ל-5 בינואר 2021, לאזרחים אוזבקים יש גישה ל-25 מדינות ללא ויזה ול-33 מדינות עם ויזה. נכון לדצמבר 2023, אוזבקיסטן מדורגת במקום ה-80 במדד הנלי לדרכונים.

==הערות שוליים==

אוזבקי
קטגוריה:אוזבקיסטן: יחסי חוץ
קוטלובינה

קוטלובינה (בקרואטית: Kotlovina) היא מאכל בשר קרואטי מטוגן ומבושל מהעיר זאגרב ומסביבת צפון-מערב קרואטיה. זהו מאכל עונתי פופולרי הנאכל במהלך האביב והקיץ ושייך למנות קרואטיות מסורתיות.

== מאפיינים ==
צלעות חזיר ונקניקיות מטוגנות ולאחר מכן מבושלות במיץ של עצמן. מוסיפים לתבשיל יין ותבלינים שונים. התוספות האזוריות הנפוצות להכנת המנה הן בצל, תפוחי אדמה, עגבניות, פלפלים ולתיבול פפריקה.

קוטלובינה מכינים ומגישים באופן היסטורי בחוץ, אך כיום היא מנה נפוצה המוגשת גם במסעדות מקומיות המגישות מאכלים של המטבח הקרואטי.

== קישורים חיצוניים ==
* [http://www.coolinarika.com/recept/kotlovina-u-kuci/ מתכון], באתר coolinarika.com
* [https://www.coolinarika.com/recept/kotlovina-61f01a12-647b-11eb-8a3a-0242ac120053 מרכיבים והכנה], באתר coolinarika.com

== הערות שוליים ==

קטגוריה:המטבח הקרואטי
קטגוריה:מאכלי בשר
קטגוריה:נקניקיות